Document ID: 32000R0329

ΚΑΝΟΝΙΣΜΟΣ (ΕΚ) αριθ. 329/2000 ΤΗΣ ΕΠΙΤΡΟΠΗΣ
της 11ης Φεβρουαρίου 2000
για την τροποποίηση του κανονισμού (ΕΚ) αριθ. 1238/95 για τις λεπτομέρειες εφαρμογής του κανονισμού (ΕΚ) αριθ. 2100/94 του Συμβουλίου όσον αφορά τα τέλη που καταβάλλονται στο κοινοτικό γραφείο φυτικών ποικιλιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2100/94 του Συμβουλίου, της 27ης Ιουλίου 1994, για τα κοινοτικά δικαιώματα επί των φυτικών ποικιλιών(1), όπως τροποποιήθηκε από τον κανονισμό (ΕΚ) αριθ. 2506/95(2), και ιδίως το άρθρο 113,
Εκτιμώντας τα ακόλουθα:
(1) Ο κανονισμός (ΕΚ) αριθ. 1238/95 της Επιτροπής, της 31ης Μαΐου 1995, για τη θέσπιση των λεπτομερειών εφαρμογής του κανονισμού (ΕΚ) αριθ. 2100/94 του Συμβουλίου όσον αφορά τα τέλη που καταβάλλονται στο κοινοτικό γραφείο φυτικών ποικιλιών(3) προσδιορίζει τις ενέργειες και τις περιπτώσεις για τις οποίες καταβάλλονται τέλη στο κοινοτικό γραφείο φυτικών ποικιλιών και το αντίστοιχο ύψος των τελών αυτών.
(2) Η οικονομική κατάσταση του κοινοτικού γραφείου φυτικών ποικιλιών έχει εξελιχθεί κατά τρόπο ώστε να μπορεί να προβλεφθεί ότι στο μέλλον τα ετήσια έσοδά του που βασίζονται, κυρίως, στα τέλη, όπως έχουν επί του παρόντος καθορισθεί, θα υπερβούν τις ετήσιες δαπάνες του.
(3) Επιπλέον, δεν έχουν περιληφθεί επιχορηγήσεις στο γενικό προϋπολογισμό των Ευρωπαϊκών Κοινοτήτων στα ετήσια έσοδα.
(4) Το διοικητικό συμβούλιο του κοινοτικού γραφείου φυτικών ποικιλιών διαβίβασε στην Επιτροπή τα σχέδια τροποποίησης όσον αφορά την οικονομική κατάσταση σύμφωνα με το άρθρο 36 παράγραφος 2 δεύτερη περίπτωση του κανονισμού (ΕΚ) αριθ. 2100/94.
(5) Ως εκ τούτου, η μείωση του ύψους ορισμένων τελών τα οποία οφείλουν οι αιτούντες ή οι κάτοχοι των κοινοτικών δικαιωμάτων επί των φυτικών ποικιλιών είναι αιτιολογημένη.
(6) Είναι αναγκαίο να οριστεί η αρμόδια υπηρεσία που θα αναλάβει τον καθορισμό του διοικητικού τέλους δυνάμει της έκδοσης των αποσπασμάτων των μητρώων του κοινοτικού γραφείου φυτικών ποικιλιών, όπως προβλέπεται στο άρθρο 82 παράγραφος 2 του κανονισμού (ΕΚ) αριθ. 1239/95 της Επιτροπής, της 31ης Μαΐου 1995, για τη θέσπιση των λεπτομερειών εφαρμογής του κανονισμού (ΕΚ) αριθ. 2100/94 του Συμβουλίου όσον αφορά τους διαδικαστικούς κανόνες ενώπιον του κοινοτικού γραφείου φυτικών ποικιλιών(4), όπως τροποποιήθηκε από τον κανονισμό (ΕΚ) αριθ. 448/95(5).
(7) Για να μειωθούν οι περιπτώσεις διαφορών, πρέπει να καθορίζεται σαφώς η περιγραφή των γενών ή των ειδών βάσει της οποίας πραγματοποιείται η κατάταξη των ποικιλιών σε μία από τις τρεις ομάδες τελών εξέτασης που προβλέπονται στο παράρτημα Ι του κανονισμού (ΕΚ) αριθ. 1238/95.
(8) Κατά συνέπεια, πρέπει να τροποποιηθεί ο κανονισμός (ΕΚ) αριθ. 1238/95.
(9) Τα νέα μέτρα πρέπει να εφαρμοστούν από τις αρχές του δημοσιονομικού έτους 2000.
(10) Το άρθρο 2 του κανονισμού (ΕΚ) αριθ. 1103/97 του Συμβουλίου, της 17ης Ιουνίου 1997, για τον καθορισμό ορισμένων διατάξεων σχετικά με την εισαγωγή του ευρώ, προβλέπει ότι η αναφορά στο Ecu αντικαθίσταται από την αναφορά στο ευρώ(6).
(11) Σύμφωνα με το άρθρο 113 παράγραφος 4 του κανονισμού (ΕΚ) αριθ. 2100/94, ζητείται η γνώμη του διοικητικού συμβουλίου.
(12) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής των δικαιωμάτων επί των φυτικών ποικιλιών.
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1238/95 τροποποιείται ως εξής:
1. Στο άρθρο 7 παράγραφος 1, η αναφορά "1000" αντικαθίσταται από την αναφορά "900"
2. Στο άρθρο 8:
- στην παράγραφο 2, οι όροι "εντός ενός μηνός" διαγράφονται και
- στην παράγραφο 5, οι όροι "κανόνες εφαρμογής" αντικαθίσταται από τους όρους "κανονισμός διαδικασίας"
3. Στο άρθρο 12:
- στην παράγραφο 1 στοιχείο γ), οι όροι "της επίσημης εφημερίδας του γραφείου" αντικαθίστανται από τους όρους "της επίσημης εφημερίδας του γραφείου και"
- στην παράγραφο 1, προστίθεται το ακόλουθο στοιχείο: "δ) τα διοικητικά τέλη που αναφέρονται στο άρθρο 82 παράγραφος 2 του κανονισμού διαδικασίας"
- στην παράγραφο 2, οι όροι "η παράγραφος 1 στοιχεία β) και γ)" αντικαθίστανται από τους όρους "παράγραφος 1 στοιχεία β), γ) και δ)".
4. Το παράρτημα Ι αντικαθίσταται από το ακόλουθο κείμενο:
"ΠΑΡΑΡΤΗΜΑ Ι
Τα τέλη εξέτασης που πρέπει να καταβάλλονται σύμφωνα με το άρθρο 8 είναι τα ακόλουθα:
ΘΕΣΗ ΠΙΝΑΚΑ
Η ομάδα Α περιλαμβάνει τα ακόλουθα γένη ή είδη:
Avena sativa L., Beta vulgaris L. ssp. vulgaris var. altissima Döll, Beta vulgaris L. ssp. vulgaris var. crassa (Alef.) Wittm, Brassica napus L., Glycine max (L.) Merril, Gossypium L., Helianthus annuus L., Hordeum vulgare L. sensu lato, Oryza sativa L., Phalaris canariensis L., Sorghum bicolor (L.) Moench, Sorghum sudanense (Piper) Stapf., Sorghum bicolor (L.) Moench x Sorghum sudanense (Piper) Stapf., Secale cereale L., Solanum tuberosum L., Triticum aestivum L. emend. Fiori et Paol., Triticum durum Desf., Triticum spelta L., X Triticosecale Wittm., Zea mays L.
&gt;ΘΕΣΗ ΠΙΝΑΚΑ&gt;
Η ομάδα Β περιλαμβάνει:
1. τις αροτραίες καλλιέργειες (συμπεριλαμβανομένων των αγρωσωδών) εκτός εκείνων που περιλαμβάνονται στην ομάδα Α, και
2. τα ακόλουθα γένη ή είδη:
Allium cepa L. var. cepa L., Capsicum annuum L., Cichorium endivia L., Citrullus lanatus (Thunb.) Matsum et. Nakai, Cucumis melo L., Cucumis sativus L., Cucurbita pepo L., Cucurbita moschata L. (Duch.) Duch. Ex. Prior, Cucurbita maxima Duch., Lactuca sativa L., Lycopersicon lycopersicum (L.) Karst. ex. Farw., Phaseolus vulgaris L., Pisum sativum L. (partim), Solanum melongena L., Vicia faba L. (partim);
Alstroemeria L., Anthurium Schott, Begonia-Elatior-Hybriden, Calibrachoa-Hybriden, Chrysanthemum L., Dianthus L., Euphorbia pulcherrima Willd. ex Klotzsch, Fuchsia L., Gerbera L., Impatiens L., Kalanchoe Adans., Lilium L., Orchidaceae, Pelargonium L'Herit. ex Ait., Pentas Benth., Petunioa Juss., Rhododendron L., Rosa L., Saintpualia H. Wendl., Spathiphyllum Schott.
&gt;ΘΕΣΗ ΠΙΝΑΚΑ&gt;
Η ομάδα Γ περιλαμβάνει όλα τα γένη ή τα είδη εκτός εκείνων που περιλαμβάνονται στις ομάδες Α και Β."
5. Το παράρτημα ΙΙ αντικαθίσταται από το ακόλουθο κείμενο:
"ΠΑΡΑΡΤΗΜΑ ΙΙ
Βάσει των ομάδων που αναφέρονται στο παράρτημα Ι, τα ετήσια τέλη που πρέπει να καταβληθούν σύμφωνα με το άρθρο 9 καθορίζονται ως εξής:
ΘΕΣΗ ΠΙΝΑΚΑ "
Άρθρο 2
1. Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
2. Εφαρμόζεται για τα τέλη τα οφειλόμενα στο γραφείο την 1η Ιανουαρίου 2000 ή αργότερα, σύμφωνα με τις σχετικές διατάξεις του κανονισμού (ΕΚ) αριθ. 1238/95.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Φεβρουαρίου 2000.

Labels: 2
15
6